K jedným z najvýznamnejších Aventinovych diel patrí kronika "Annales ducum Boiariae/Annales Boiorum" resp. "Bayerische Chronik" ("Anály Bavorov" resp. "Bavorská kronika"). Ide o sedemzväzkové dielo o dejinách Bavorov do roku 1460. O hodnovernosti tohto diela niektorí historici pochybujú, lebo vzniklo na základe prameňov, z ktorých dnes viaceré neexistujú a mnohé v súčasnosti poznáme iba na základe neskorších odpisov. Toto dielo má aj pre slovenskú historiografiu mimoriadny význam. Jedna časť kroniky sa venuje bitke pri Bratislave (podrobnosti pozri v článku).